भारत सरकार

रेल मंत्रालय

राज्‍य सभा

अतारांकित प्रश्‍न सं. 3081
07.09.2012 को दिया जाने वाला उत्‍तर 
पूर्वोत्‍तर में रेल परियोजनाएं
3081.
 श्री बीरेन्‍द्र प्रसाद वैश्‍य :
      क्‍या रेल मंत्री यह बताने की कृपा करेंगे कि : 

(क)
बोगी‍बील पुल परियोजना तथा रंगिया-मुरकोंग सिलीक आमान परिवर्तन परियोजना की वर्तमान स्थिति सहित अब तक प्राप्‍त उपलब्धियां और इन दो राष्‍ट्रीय योजनाओं को पूरा करने के लिए निर्धारित लक्ष्‍य का ब्‍यौरा क्‍या है; 
(ख)
पूर्वोत्‍तर क्षेत्र में राष्‍ट्रीय परियोजना के रूप में घोषित परियोजनाओं सहित नई लाइन तथा लाइनों के दोहरीकरण, आमान-परिवर्तन, रेल डिब्‍बा कारखाना, विद्युतीकरण, आदि संबंधित विभिन्‍न परियोजनाओं की वर्तमान सिथति का ब्‍यौरा क्‍या है ; और 
(ग) 
रेलवे की राष्‍ट्रीय परियोजनाओं, उनकी वर्तमान स्थिति, संस्‍वीकृति का वर्ष, कुल परिव्‍यय और अब तक की प्रगति तथा उपलब्धियों का ब्‍यौरा क्‍या है? 

उत्‍तर
रेल मंत्रालय में राज्‍य मंत्री (श्री भरतसिंह सोलंकी)
(क) से (ग) : एक विवरण सभा पटल पर रख दिया गया है। 
*****

पूर्वोत्‍तर रेलवे में रेल परियोजनाओं के संबंध में 07.09.2012 को राज्‍य सभा में श्री बीरेन्‍द्र प्रसाद वैश्‍य द्वारा पूछे जाने वाले अतारांकित प्रश्‍न सं. 3081 के भाग (क) से (ग) के उत्‍तर से संबंधित विवरण:
(क) से (ग) : बोगीबील पुल, रंगिया-मुरकोंगसलेक आमान परिवर्तन, दोहरीकरण, वैगन फैक्‍ट्री और विद्युतीकरण परियोजनाओं के साथ-साथ पूर्वोत्‍तर क्षेत्र की राष्‍ट्रीय परियोजनाओं सहित रेल परियोजनाओं का विवरण और उनकी वर्तमान स्थिति निम्‍नानुसार है: 

 (करोड़ रुपये में)

	क्र. सं.
	परियोजना का नाम
	स्‍वीकृत होने का वर्ष
	2012-13 के दौरान परिव्‍यय
	स्थिति

	नई लाइन 

	1.
	अगरतला-सबरूम 
	2008-09
	180
	यह एक “राष्‍ट्रीय परियोजना”  है। भूमि अधिग्रहण, मिट्टी संबंधी और पुल संबंधी कार्य आरंभ कर दिया गया है। अगरतला-उदयपुरा को दिसम्‍बर, 2012 और उदयपुरा-सबरूम को मार्च, 2014 तक पूरा करने का लक्ष्‍य है। 

	2.
	तेतलिया-बर्नीहाट 
	2006-07
	70
	यह एक राष्‍ट्रीय परियोजना है। तेतलिया-बर्नीहाट की जांच अजरा-बर्नीहाट के लिए एक वै‍कल्पिक संरेखण के रूप में की गई थी। संपूर्ण भूमि का अधिग्रहण असम क्षेत्र में किया गया। मिट्टी और पुल संबंधी कार्य आरंभ कर दिया गया है। मार्च, 2014 तक पूरा करने का लक्ष्‍य है। 

	3.
	भैराबी-सारंग 
	2008-09
	80
	इस परियोजना को “राष्‍ट्रीय परियोजना” के रूप में घोषित किया गया है। संपूर्ण लम्‍बाई में जमीन को बाड़ लगाकर घेरने का कार्य पूरा करने सहित अंतिम स्‍थान सर्वेक्षण पूरा हो गया है। मार्च, 2015 तक पूरा करने का लक्ष्‍य है। 

	4.
	उत्‍तर और दक्षिण तटों पर संपर्क लाइनों के साथ बोगीबील पुल 
	1997-98
	330
	इस परियोजना को “राष्‍ट्रीय परियोजना” के रूप में घोषित किया गया है। पुल के उत्‍तर और दक्षिणी तट पर तटबंध और बड़े और छोटे पुलों के निर्माण का कार्य पूरा हो गया है। दक्षिण तट पर मोरनहाट-चलखोवा (44 किमी.) पूरा हो गया है और उसे चालू कर दिया गया है। मुख्‍य पुल की अधिसंरचना के लिए ठेका दे दिया गया है। दिसम्‍बर, 2015 तक पूरा करने का लक्ष्‍य है। 

	5.
	दीमापुर-कोहिमा (जुब्‍जा)
	2006-07
	7
	इस परियोजना को “राष्‍ट्रीय परियोजना” के रूप में घोषित किया गया है। संपूर्ण लम्‍बाई में अंतिम स्‍थान सर्वेक्षण पूरा हो गया है। इस भाग में संरेखण की स्‍वीकृति राज्‍य सरकार के पास लंबित है। 

	6.
	दुधनोई-मेंदीपठार 
	1992-93
	20
	मिट्टी संबंधी, पुल संबंधी और रेलपथ संबंधी कार्य निष्‍पादन के अंतिम चरणों में हैं। मार्च, 2013 तक पूरा करने का लक्ष्‍य है। 

	7.
	हारमुती-नहरलगुन 
	1996-97
	50
	2011-12 में 20 किमी. का रेलपथ को जोड़ने का कार्य पूरा हो गया है। रंगपाड़ा नॉर्थ-नॉर्थ लखीमपुर आमान परिवर्तन पूरा होने पर इसे चालू कर दिया जाएगा। इस परियोजना को 2012-13 में पूरा करने का लक्ष्‍य है।  

	8.
	जीरीबाम-तुपुल-इम्‍फाल
	2003-04
	450
	जारी सुरक्षा कारणों और बार-बार बंद आदि, एनएच 53 की खराब स्थिति और कमजोर/खराब पुलों के कारण इस “राष्‍ट्रीय परियोजना” की प्रगति बाधित हुई है। मिट्टी संबंधी, निर्माण, छोटे और बड़े पुलों का कार्य आरंभ किया गया है। 35 सुरंगों में से 18 सुरंगों में कार्य आरंभ कर दिया गया है। जीरीबाम-तुपुल को मार्च, 2014 तक और तुपुल-इम्‍फाल को मार्च, 2016 तक पूरा करने का लक्ष्‍य है। 

	9.
	न्‍यू मैनागुड़ी-जोगीघोपा 
	2000-01
	225
	कार्य को चार चरणें में निष्‍पादित करने की योजना है। गोलकगंज से गौरीपुर को पूरा कर दिया गया है। न्‍यू कूचबिहार-गोलकगंज (58.0किमी.)  को पूरा कर दिया गया है। गौरीपुर-बिलासीपाड़ा, न्‍यू मैनागुड़ी, न्‍यू दोमोहिनी और न्‍यू चंग्रबंधा-न्‍यू कूचबिहार (74 किमी.) को 2012-13 में पूरा करने का लक्ष्‍य है। 

	10.
	सिवोक-रंगपो
	2008-09
	38
	यह एक “राष्‍ट्रीय परियोजना है जिसे निष्‍पादित करने के लिए मैसर्स इरकॉन को सौंपा गया है। पर्यावरण संबंधी स्‍वीकृति नहीं मिलने के कारण परियोजना रूकी हुई है। 

	11.
	बर्नीहाट-शिलांग 
	2010-11
	30
	बर्नीहाट से लैलाद (20 किमी.) तक अंतिम स्‍थान सर्वेक्षण पूरा हो गया है। कार्य को नवम्‍बर, 2010 में खासी छात्र संघ द्वारा उनकी लंबित मांगों के लिए रोक दिया गया था। राज्‍य सरकार द्वारा मामले को हल किया जा रहा है। 

	12.
	मुरकोंगसेलेक-पासी घाट 
	2011-12
	10
	अंतिम स्‍थान सर्वेक्षण आरंभ कर दिया गया है। 

	13.
	अगरतला-अखौरा (बंग्‍लादेश)
	2012-13
	1
	बजट 2012-13 में शामिल किया गया है। 

	आमान परिवर्तन 

	1.
	कटखल-भैराबी 
	1997-98
	15
	लमडिंग-सिलचर के आमान परिवर्तन सहित इस कार्य को दिसम्‍बर, 2013 में पूरा करने का लक्ष्‍य है। मिट्टी संबंधी, पुल संबंधी कार्य शुरू कर दिया गया है। 

	2.
	माइग्रेंडिसा-डिटोकचेरा के बीच संरेखण और बदरपुर से बरईग्राम तक विस्‍तार सहित लमडिंग-सिलचर 
	1996-97
	400
	इस परियोजना को ‘राष्‍ट्रीय परियोजना’ के रूप में घोषित किया गया है। उग्रवादी गतिविधियों के कारण कार्य की प्रगति प्रभावित हुई है। संरेखण सहित मिट्टी संबंधी, पुल संबंधी और सुरंग संबंधी कार्य शुरू कर दिया गया है। दिसम्‍बर, 2013 में पूरा करने का लक्ष्‍य है। 

	3.
	 न्‍यू जलपाईगुड़ी-सिलिगुड़ी-न्‍यू बोंगाईगांव ब्रांच लाइनें
	1998-99
	10
	न्‍यू जलपाईगुड़ी-न्‍यू बोंगाईगांव मुख्‍य लाइन को पूर्णत: चालू कर दिया गया है। अलिपुरद्वार-बामनहाट और फकीराग्राम-धुबरी शाखा लाइन को पूरा कर दिया गया है और इसे चालू कर दिया गया है। 

	4.
	संपर्क लाइनों सहित रंगिया-मुरकोंगसेलेक 
	2003-04
	380
	संपूर्ण खण्‍ड के बड़े भाग पर कार्य आरंभ कर दिया गया है। रंगिया-रंगपाड़ा नार्थ खण्‍ड को पूरा कर दिया गया है और इसपर इंजन चलाया जा रहा है। रंगपाड़ा नॉर्थ-नॉर्थ लखीमपुर (172 किमी.) और बालीपाड़ा-भुलकपोंग (34 किमी.) को मार्च, 2013 में पूरा करने का लक्ष्‍य है। 

	दोहरीकरण 

	1.
	लमडिंग-हजोई कहीं-कहीं दोहरीकरण 
	2012-13
	0.50
	कार्य को बजट 2012-13 में शामिल किया गया है। 

	रेल विद्युतीकरण 

	1.
	कटिहार-बारसोई सहित बरौनी-कटिहार-गुवाहाटी 
	2008-09
	102.00
	कार्य प्रगति पर है। अक्‍टूबर, 2015 में पूरा करने का लक्ष्‍य है। 

	वैगन फैक्‍टरी 

	1.
	गुवाहाटी में वैगन फैक्‍टरी की स्‍थापना 
	2010-11
	20.00
	गुवाहाटी में एक वैगन फैक्‍टरी की घोषणा की गई है और संयुक्‍त उपक्रम/सार्वजनिक निजी भागीदारी के अंतर्गत 188.50 करोड़ रुपये की अनुमानित लागत पर वर्ष 2010-11 में स्‍वीकृत किया गया है। निजी विकासकर्ता को पट्टे पर भूमि देने की प्रक्रिया चल रही है। 


पूर्वोत्‍तर क्षेत्र की राष्‍ट्रीय परियोजनाओं को सुनिश्चित धन प्रवाह मुहैया कराने के लिए “पूर्वोत्‍तर क्षेत्र रेल विकास निधि (एनईआरआरडीएफ)” नामक समर्पित गैर व्‍यपगत निधि का सृजन किया गया है। 

*****

